|  |  |  |
| --- | --- | --- |
| BOSNA I HERCEGOVINAFEDERACIJA BOSNE I HERCEGOVINEZENIČKO-DOBOJSKI KANTONOPĆINA ZAVIDOVIĆIOPĆINSKI NAČELNIK |  | **NACRT** |

Broj: 02-23-148/18-AP-2

Datum: 18.01.2018. godine

Na osnovu člana 37. stav 7. i 8. Zakona o prostornom uređenju i građenju („Službene novine ZDK“, broj: 1/14 i 4/16) i člana 25. stav 1. tačka 5. Statuta općine Zavidovići („Službeni glasnik općine Zavidovići“, broj: 5/2008 i 5/a/2008) i Saglasnosti na Nacrt izmjena i dopuna Regulacionog plana «Centar I» Zavidovići koju je daloMinistarstva za prostorno uređenje, promet i komunikacije i zaštitu okoline Zeničko-dobojskog kantona – Kantonalni zavod za urbanizam i prostorno uređenje broj: \_\_\_\_\_\_\_\_ /18 od \_\_.01.2018. godine, Općinsko vijeće Zavidovići na \_\_. sjednici održanoj \_\_.01.2018 .godine, donijelo je

# O D L U K U

o usvajanju izmjena i dopuna

Regulacionog plana „CENTAR I“' Zavidovići

Član 1.

Ovom odlukom usvajaju se izmjene i dopune Regulacionog plana „CENTAR I“ Zavidovići(„Službeni glasnik općine Zavidovići“ broj: 7/98, 10/02, 4/04, 5/06, 5a/09, 6/11, 1/14, 9/15 i 9/17) - u daljem tekstu Plan, koji se sastoji od tekstualnog dijela i grafičkih priloga.

Član 2.

Tekstualni dio plana sadrži:

1) Izvod iz urbanističke osnove,

2) Projekcija izgradnje i uređenja prostora,

3) Odluka o provođenju Regulacionog plana,

4) Prateća dokumentacija.

Član 3.

Grafički prilozi plana su:

1) Granica obuhvata Regulacionog plana „CENTAR I“ 1:1000,

2) Postojeće stanje 1:2000,

3) Urbanističko rješenje – sintezni prikaz 1:1000,

4) Planirana parcelacija po lokalitetima 1:500 i 1:250,

1. Regulacione i građevinske linije po lokalitetima 1:500.

Član 4.

Nosioci pripreme i izrade plana dužni su da provode Plan i učestvuju u procesu njegove razrade.

Član 5.

Ova odluka stupa na snagu osmog dana od dana objavljivanja u „Službenom glasniku općine Zavidovići“.

 PREDSJEDAVAJUĆI

 OPĆINSKOG VIJEĆA

 Redžo Seferović

#  OBRAZLOŽENJE

PRAVNI OSNOV ZA DONOŠENJE ODLUKE

 U članu 37. stav 7. i 8. Zakona o prostornom uređenju i građenju („Službene novine ZDK“, broj: 1/14 i ) propisano je: „Detaljne planske dokumente donosi Skupština kantona, odnosno općinsko vijeće, u zavisnosti od nivoa nadležnosti za donošenje tog planskog dokumenta. Detaljni planski dokument sa odlukom o usvajanju (donošenju) i odlukom o provođenju istog, objavljuje se u „Službenim novinama Zeničko – dobojskog kantona“, odnosno službenom glasniku općine.”.

Članom 42. stav (5) Zakona o prostornom uređenju i građenju («Službene novine Zeničko – dobojskog kantona» definisano je: «Postupak izmjene planskog dokumenta vrši se po postupku i na način predviđen za izradu i donošenja tog planskog dokumenta”. Članom 47. stav (5) utvrđeno je: «Dužina javne rasprave ovisi o vrsti dokumenta i definisana je odlukom iz člana 42. ovog zakona. Javni uvid za planske dokumente iz nadležnosti Kantona ne može trajati kraće od 60 dana niti duže od 90 dana. Javni uvid u planske dokumente iz nadležnosti općina može trajati: za prostorni plan i urbanistički plan najmanje 30, a najviše 60 dana, a za detaljne planske dokumente do 30 dana.

Također je članom 57. Uredbe o jedinstvenoj metodologiji za izradu planskih dokumenata («Sl. Novine FBiH» broj 63/04, 50/07 i 50/10) definisano da postupak izrade Regulacionog plana obuhvata dvije faze: a) priprema i izrada urbanističke osnove (sa usvajanjem osnovne koncepcije izgradnje i uređenja prostorne cjeline), b) izrada prednacrta, nacrta i prijedloga Regulacionog plana.

RAZLOZI DONOŠENJA ODLUKE

Prostor obuhvata Regulacionog plana „Centar I“ Zavidovići predstavlja dio gradskog središta u kome je potrebno usaglasiti opšte i privatne interese sa ciljem planske izgradnje i stvaranja urbanistički oblikovanog prostora privlačnog za boravak i življenje građana.

Inicijativu i zahtjeve za izmjenu i dopunu Regulacionoig plana ''Centar I'' podnijeli su : Kalabić Dželal za lokalitet ''Prostor između bloka ''A'' i ulice Dr. Pinkasa Bandta '' i grupa građana Ćosić Salih, Husić Fahrija, Porobić Adnan i Imamović Nusreta za lokalitet ''Prostor između spomen obilježja i ulice Mehmed paše Sokolovića'', Porobić Nusreta, Kadrić Almir, Muharemović Muharem, Zvekić Emir i „Porobić“ d.o.o. Zavidovići, Keserović Senada.

Nadležna služba organizovala je nekoliko radnih sastanaka u periodu od 28.08.2017. godine do 06.11.2017. godine u zgradi općine Zavidovići kako bi dostavljene pismene primjedbe i prijedloge razmotrila sa Nosiocem izrade planskog dokumenta. Nakon što su podnešeni zahtjevi razmatrani utvrđen je nacrt Odluke o provođenju izmjena i dopuna Regulacionog plana ''Centar III'' Zavidovići.

FINANSIJSKA SREDSTVA POTREBNA ZA PROVOĐENJE OVE ODLUKE

Za provođenje ove odluke potrebno je obzbijediti u Budžetu općine Zavidovići finasijska sredstva za izradu grafičkog dijela izmjena i dopuna Regulacionog plana „Centar I“ Zavidovići u iznosu 2016,00 KM

 OPĆINSKI NAČELNIK

 mr.sci. Hašim Mujanović

Obradila: \_\_\_\_\_\_\_\_\_\_\_\_\_\_\_\_\_\_

 (Nihada Huseinović)

Kontrolisao: \_\_\_\_\_\_\_\_\_\_\_\_\_\_\_\_\_

 (Remzo Sinanović)